CELEX: 22007D0037
Language: hu
Date: 2007-04-27 00:00:00
Title: Az EGT-Vegyesbizottság 37/2007 határozata ( 2007. április 27. ) az EGT-megállapodás XXI. mellékletének (Statisztika) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/66
            
         
      AZ EGT-VEGYESBIZOTTSÁG
   
   37/2007 határozata
   (2007. április 27.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2006. december 8-i 159/2006 EGT-vegyesbizottsági határozat (1) módosította.
            
         
               (2)
            
            
               A változók meghatározása, a változók listája és az adatok összeállítási gyakorisága tekintetében a rövid távú statisztikákról szóló 1165/98/EK tanácsi rendelet végrehajtásáról és módosításáról szóló, 2006. szeptember 28-i 1503/2006/EK bizottsági rendeletet (2) bele kell foglalni a megállapodásba.
            
         
               (3)
            
            
               Az 1503/2006/EK bizottsági rendelet hatályon kívül helyezi a megállapodásba belefoglalt 588/2001/EK bizottsági rendeletet (3), amelyet következésképpen a megállapodást illetően hatályon kívül kell helyezni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A megállapodás a 2b. pontot (588/2001/EK bizottsági rendelet) követően a következő ponttal egészül ki:
               
                           „2c.
                        
                        
                           
                              32006 R 1503: a Bizottság 2006. szeptember 28-i 1503/2006/EK rendelete a rövid távú statisztikákról szóló 1165/98/EK tanácsi rendelet végrehajtásáról és módosításáról a változók meghatározása, a változók listája és az adatok összeállítási gyakorisága tekintetében (HL L 281., 2006.10.12., 15. o.).”
                        
                     
         
               2.
            
            
               A 2. pontot (1165/98/EK tanácsi rendelet) követően a következő francia bekezdéssel egészül ki:
               
                           „—
                        
                        
                           
                              32006 R 1503: a Bizottság 2006. szeptember 28-i 1503/2006/EK rendelete (HL L 281., 2006.10.12., 15. o.).”
                        
                     
         
               3.
            
            
               A 2b. pont szövegét (588/2001/EK bizottsági rendelet) el kell hagyni.
            
         2. cikk
   Az 1503/2006/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 89., 2007.3.29., 36. o.
   
   
      (2)  HL L 281., 2006.10.12., 15. o.
   
   
      (3)  HL L 86., 2001.3.27., 18. o.
   
   
      (4)  Alkotmányos követelmények fennállását nem jelezték.